17 Mme gone, Jesu o ne a sa tshelele menate. Go na le moo, go direla Jehofa e ne e le selo sa botlhokwa thata mo go ene e bile o ne a dira ka natla go thusa ba bangwe. O ne a itshokela loso lo lo botlhoko mo koteng ya tlhokofatso gore batho ba le bantsi ba bone botshelo. Jesu o ne a raya balatedi ba gagwe a re: “Go itumela lona fa batho ba lo kgoba ba bo ba lo bogisa e bile ba bua ka lona selo le fa e ka nna sepe fela se se boikepo ka ntlha ya me, e bile ba aka. Ipeleng lo bo lo tlolake ka boipelo, e re ka maduo a lona a le magolo kwa magodimong; gonne ba ne ba bogisa baporofeti pele ga lona ka tsela eo.”—Math. 5:11, 12. 15. Keresete o tla dira tiro efe fa a tla?